שניים מקרא ואחד תרגום - יודעי בינה
ט"ו תמוז התשע"ד מאת:איתן
האם מותר לי לעשות שניים מקרא ואחד תרגום בזמן קריאת התורה? ואם כן, אני חייב להיצמד לקריאת ה"בעל קורא"? הוא ממהר, אני לא מספיק
אין לקרוא שתיים מקרא ואחד תרגום בעת קריאת התורה, שהרי אינו שומע הקריאה מפי השליח ציבור ומפסידה.
אמנם אם קורא את הפרשה בלחש מילה במילה עם השליח ציבור ומכוון לשמוע הקריאה בשעה שקורא בלחש, מותר לעשות כן, ועולה לו למקרא פעם אחת, ויש אומרים שראוי לעשות כן לכתחילה(משנ"ב רפה ס"ק יד). ובין גברא לגברא ישלים את המקרא והתרגום החסרים לו. (שם).
אך מה טוב ומה נעים לנהוג כפי שנהג רבינו האר"י ז"ל שהיה משתדל לקרוא הפרשה ביום ו' אחר תפילת שחרית, למעט אם אירע לו אונס גדול שאז היה קורא שמו"ת ביום השבת אחר סיום תפילת שחרית קודם הסעודה. (כה"ח קמו ס"ק טז),ובעת הקריאה ישתוק לגמרי ויכוון לשמוע הקריאה מפי הש"ץ.
שו"ע רפה ה כה"ח אות לא/ שו"ע סימן קמו -ב שכתב :ונכון שבכל הפרשיות ראוי למדקדק בדבריו לכוון דעתו ולשומעם מפי הקורא ועי' כה"ח שם אות טז.